جمال عبدالناصر

جمال عبدالْناصر (۱۵ ژانویه ۱۹۱۸ - ۲۸ سپتامبر ۱۹۷۰) دومین رئیس‌جومور مصر از ۱۹۵۶ تا هنگام مرگ بود. وه به همراه ممد نجیب، نخستین رئیس‌جومور، انقلاب ۱۹۵۲ این کشور ره رهبری کارده که به سرنگونی پادشاهی مصر و سودان تمومی بییته. وه شه کشور دله به تسریع روند مدرنیزاسیون و اجرای اصلاحات سوسیالیستی دست بزوئه و با ترویج اندیشه‌ئون پان عربی مدت کوتاهی مصر ره با سوریه موتحد هاکرده و جوموری موتحده عربی ره بساته.

ناصر اتا از مهمترین شخصیت‌ئون سیاسی هم تاریخ مدرن اعراب و هم کشورون در حال توسعه سده بیستم دله به شمار شونه. وه موفق به ملی‌هاکردن کانال سوئز بیّه و نقش محوری تلاش‌های ضد امپریالیستی جهون عرب و آفریقا دله داشته. ناصر همچنین نقش کلیدی در تأسیس جنبش عدم تعهد داشته. ونه سیاستون ملی‌گرایونه که به ناصریسم مشهور هستنه، هوادارون زیادی دهه‌ئون ۱۹۵۰ و ۱۹۶۰ جهون عرب دله داشته. هرچن شکست جنگ ۶ روزه از اسرائیل سر ۱۹۶۷ خدشه زیادی به موقعیت عبدالناصر به عنوان «رهبر جهون عرب» وارد هاکرده اما هنتا هم عموم اعراب وه ره نماد حیثیت و آزادی اعراب دونّه.

 منابع 

قهوه‌ای که سادات برای ناصر درست کرد بی‌بی‌سی فارسی، مهرداد فرهمند، ۱۹ سپتامبر ۲۰۱۰
Wikipedia contributors, "Gamal Abdel Nasser," Wikipedia, The Free Encyclopedia, http://en.wikipedia.org/w/index.php?title=Gamal_Abdel_Nasser&oldid=385479236  (accessed September 19, 2010

 پیوند به بیرون 
 سایت جمال عبدالناصر
 زندیگنامه جمال عبد الناصر
   دانشنامه اسلام

رج:عرب گت آدمون
رج:مصر رییس‌جومورون
رج:مصر نخست‌وزیرون